FINNOMENA Market Alert: หุ้นยุโรปร่วงรับข่าวรัสเซียยูเครน ด้านราคาน้ำมันและทองคำพุ่งทะยาน - FINNOMENA
ตลาดหุ้นทั่วยุโรปปรับตัวลงแรงราว 2-3% ในการเปิดตลาดวันนี้ (24 ก.พ.) หลังรัสเซียเปิดฉากบุกยูเครนซึ่งทางรัฐบาลยูเครนเรียกการบุกครั้งนี้ว่าเป็นการรุกรานเต็มรูปแบบ ล่าสุดภายหลังมีรายงานการระเบิดที่กรุงเคียฟและอีกหลายเมืองทั่วประเทศได้มีการประกาศกฎอัยการศึกเป็นที่เรียบร้อยแล้ว
24 ก.พ. 2565

ตลาดหุ้นทั่วยุโรปปรับตัวลงแรงราว 2-3% ในการเปิดตลาดวันนี้ (24 ก.พ.) หลังรัสเซียเปิดฉากบุกยูเครนซึ่งทางรัฐบาลยูเครนเรียกการบุกครั้งนี้ว่าเป็นการรุกรานเต็มรูปแบบ ล่าสุดภายหลังมีรายงานการระเบิดที่กรุงเคียฟและอีกหลายเมืองทั่วประเทศได้มีการประกาศกฎอัยการศึกเป็นที่เรียบร้อยแล้ว สถานการณ์ความรุนแรงดังกล่าวส่งผลให้
ดัชนี DAX เยอรมนี -3.42%
ดัชนี FTSE MIB อิตาลี -2.64%
ดัชนี CAC 40 ฝรั่งเศส -3.22%
ดัชนี STOXX 600 ยุโรป -2.79%
ขณะที่ราคาน้ำมันดิบ Brent ซึ่งปรับตัวขึ้นไปแตะระดับ 100 ดอลลาร์ต่อบาร์เรล ย่อตัวลงมาเล็กน้อยที่ระดับ 99.07 ดอลลาร์ต่อบาร์เรล ส่วนราคาทองคำยืนที่ระดับ 1,940 ดอลลาร์ต่อออนซ์ ส่วนอัตราผลตอบแทนพันธบัตรรัฐบาลสหรัฐฯ อายุ 10 ปี ลดลงเล็กน้อยมาที่ 1.922%
FINNOMENA Investment Team ติดตามสถานการณ์อย่างใกล้ชิดโดยคาดว่าความตึงเครียดที่เพิ่มขึ้นพร้อมมาตรการคว่ำบาตรจากตะวันตกจะส่งให้ราคาน้ำมันปรับตัวขึ้น ในอีกมุมหนึ่งการบุกครั้งนี้ได้เผยให้เห็นความชัดเจนจากฝั่งรัสเซียเรียบร้อยแล้ว
ดังนั้นจึงต้องติดตามความยืดเยื้อของสถานการณ์ซึ่งขึ้นอยู่กับแรงต่อต้านในสมรภูมิประเทศยูเครนและมาตรการตอบโต้จากชาติตะวันตก ซึ่งด้วยสถานการณ์ปัจจุบันท่าทีของชาติตะวันตกน่าจะยังคงใช้การคว่ำบาตรเพื่อกดดันมากกว่าการทำสงครามตอบโต้เต็มรูปแบบ
FINNOMENA Investment Team มองว่าตลาดหุ้นยังปรับฐานต่อในระยะสั้น แต่ Downside เริ่มจำกัดหากไม่เกิดสงครามการตอบโต้เต็มรูปแบบ เนื่องจากสถานการณ์ได้มาถึงระดับที่สุกงอมมากแล้ว Valuation ก็ปรับตัวลงหุ้นโลกลงมาในจุดที่น่าสนใจ และจากมุมมองเชิงเทคนิคพบว่าตลาดหุ้นสหรัฐฯ มีโอกาสก่อรูปแบบ bullish divergence
Source: Bloomberg, CNBC
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นยุโรป
ยูเครน
รัสเซีย
รัสเซียยูเครน
สงครามยูเครน
แชร์บทความ: